**Verseny Felhívás**

**IX. Abonyi Országos Trombita – és Rézfúvós Kamarazenei Verseny**

A Ceglédi Tankerületi Központ és a

Bihari János Alapfokú Művészeti Iskola meghirdeti a

**IX. Abonyi Országos Trombita - és Rézfúvós Kamarazenei Versenyt,**

és ezúton meghívja e nemes versengésre az Alapfokú Művészeti- és Zeneiskolák rézfúvós növendékeit.

**A verseny időpontja:** 2025. április 09.

**A verseny helyszíne:** Bihari János Alapfokú Művészeti Iskola

2740, Abony Kálvin János utca 1.

**A verseny célja :** Az alapfokú képzésben résztvevő növendékek tehetséggondozása, tehetségkutatás, szakmai tapasztalatcsere, egymás meghallgatásának lehetősége, kapcsolatépítés, hagyományteremtés.

**A verseny feltétele:** A fesztivál egyfordulós. Szóló játéknál feltétel a fejből játszás, kamarazenénél természetesen megengedett a kotta használata a maximális játékidő betartása mellett. (Felhívjuk a figyelmet az eredeti kotta használatra, melyet a regisztrációkor kérünk bemutatni!) A versenyzők neves szakmai zsűri által arany, ezüst és bronzminősítésben részesülnek. A megengedett játékidő túllépését a zsűri a verseny feltételeinek be nem tartásaként értékelheti.

**Szóló Trombita Kategória**

A versenyt alsó fokú zeneiskolai tanulmányokat folytató trombita szakos növendékek számára hirdetjük meg négy korcsoportban.

**Szóló trombita kategória anyaga:**

A versenyen két különböző stílusú és karakterű darabot kell előadni, **kotta nélkül**.

**Korcsoport beosztás:**

I. korcsoport: az általános iskola alsó tagozatos tanulói

II. korcsoport: az általános iskola 5- 6. osztályos tanulói

III. korcsoport: az általános iskola 7- 8. osztályos tanulói

IV. korcsoport: középiskolás korú tanulók (20 éves korig)

**Játékidő:**

I. korcsoport: maximum 5 perc

II. korcsoport: maximum 7 perc

III. korcsoport: maximum 8 perc

IV. korcsoport: maximum 10 perc

**Rézfúvós Kamara Kategória**

**Kamara kategória anyaga:** két különböző stílusú és karakterű mű, ha van rá mód, az egyik lehetőleg magyar zeneszerző darabja legyen.

**Kategóriák:**

* duó
* trió
* kvartett
* kvintett
* egyéb összeállítású kamaracsoport, maximum 10 fő, melyben megengedett a zongora használata

**Korcsoport beosztás:**

I. korcsoport: az Alapfokú Művészeti Iskola alapfokú évfolyamos tanulói

II. korcsoport: az Alapfokú Művészeti Iskola továbbképző évfolyamos tanulói

III. korcsoport: az Alapfokú Művészeti Iskola alapfokú **és/vagy** továbbképző évfolyamos tanulói (ebben a korcsoportban engedélyezett egy tanár közreműködése)

**Játékidő:**

I. korcsoport: maximum 6 perc

II. korcsoport: maximum 8 perc

III. korcsoport: maximum 10 perc

**Egyebek:**

 Egy versenyző több kategóriába is benevezhet.

**Jelentkezési határidő: 2025. március 20.**

A jelentkezést e-mail-ben kérjük elküldeni az alábbi email címre: bihari.rezes@gmail.com

A nevezéseket a szervező bizottság a jelentkezések sorrendjében fogadja be, melyet a jelentkezők létszámától függően limitálhat.

A jelentkezés a nevezési díj befizetésével válik érvényessé! Kérjük a befizetésről szóló igazolást a bihari.rezes@gmail.com -email címre megküldeni, legkésőbb 2025. március 20-ig.

**Nevezési díj:**

**Szóló kategóriában:** 6000 Ft/ fő

**Kamara kategóriában:** 6000 Ft/ csoport- 2 fő

 9000 Ft/ csoport – 3 főtől

Számlaszám: 11742142-20004051-00000000 (Abonyi Muzsikáló Gyermekekért Alapítvány)

Közleményben kérjük feltüntetni a következőket:

* A nevező iskola, tanulók nevét
* IX.Abonyi Országos Trombita - és Rézfúvós Kamarazenei Verseny

Ebédet kb. 2200 Ft-ért tudunk biztosítani, melyet a helyszínen készpénzben tudják kiegyenlíteni! Ebédigényüket kérjük legkésőbb 2025. március 20-ig jelezzék!

**Jelentkezés, információ:** Cím: Bihari János AMI 2740, Abony Kálvin János utca 1.

 E-mail cím: bihari.rezes@gmail.com

 Telefon: 06-53/360-037